11 траўня легендарнае этна-трыа “Троіца” прадставіць сёмы па ліку паўнафарматнік “Цар-Агонь”. Анансуе альбом новае відэа на песню “Святая зямля”. “За усё, што мы маем i будзем мець — нiзкi паклон продкам! Гурт прысвячае песню і відэа 100-годдзю Беларускай Народнай Рэспублікі”, — кажа Іван Кірчук. У музычным відэа, зробленым пры ўдзеле Еўрарадыё, выкарыстаныя рарытэтныя кадры беларускіх вёсак першай паловы ХХ стагоддзя. Матэрыял быў адшуканы ў Беларускім архіве кінафотафонадакументаў.